Ellen Liiger

Ellen Liiger (26. juuni 1918 Tallinn – 4. august 1987 Tallinn) oli eesti näitleja.

Ellen Liiger lõpetas aastal 1937 Tallinna I Tütarlaste Gümnaasiumi ja aastal 1941 Tallinna Konservatooriumi Riikliku Lavakunstikooli.

Ta hakkas aastal 1924 mängima lasteosi teatris Estonia. Aastatel 1941–1960 ja 1967–1987 töötas ta Eesti Draamateatris ning 1960–1966 teatris Vanemuine. Lisaks oli ta Tartu Riiklikus Ülikoolis, Tallinna Pedagoogilises Instituudis ja Draamateatri õppestuudios lavapedagoog.

Isiklikku 
Tema poolvend Arnold Liiger (1902–1944) ja vend Eduard Liiger (1907–1977) olid näitlejad teatri Estonia abikoosseisus. Ta oli abielus Ilmar Tammuriga. Nende tütar on kiirabiarst Mare Liiger.

Tunnustus 
1955 – Eesti NSV teeneline kunstnik
1957 – Eesti NSV rahvakunstnik

Rollid 
1924 Thaddäus Rittner "Hundid ööl"
1928 August Kitzberg "Libahunt" (väike Tiina)
1931 Erich Kästner "Väikesed salapolitseinikud" (Lilli Leevike)
1941 Ferenc Herczeg "Gyurkovicsi 7 tütart" (Mici)
1942 Max Halbe "Lõikuspüha" (Eva-Maria)
1943 Henrik Visnapuu "Raha lauale" (Liselotte)
1942 George Bernard Shaw "Pygmalion" (Eliza)
1947 Konstantin Simonov "Päevad ja ööd" (Anja)
1947 Nikolai Pogodin "Kremli kellad" (Maša)
1949 Aleksandr Suhhovo-Kobõlin "Kretšinski pulm" (Lidotška)
1949 Nikolai Gogol "Revident" (Marja Antonovna)
1951 Tammsaare/Andres Särev "Vargamäe" (Maret)
1951 Anton Tšehhov "Onu Vanja" (Sonja)
1952 Deniss Fonvizin "Äbarik" (Sofja)
1953 Maksim Gorki "Päikese lapsed" (Liisa)
1954 Mihhail Lermontov "Maskeraad" (Niina)
1954 August Kitzberg "Libahunt" (Tiina)
1955 Aadu Hint/Andres Särev "Kaugatoma kuningas" (Mare)
1955 Tammsaare "Kuningal on külm" (Angela)
1955 Lev Tolstoi "Elav laip" (Liisa)
1956 Egon Rannet "Südamevalu" (Mari-Elts)
1957 George Bernard Shaw "Südamemurdumise maja" (Ellie)
1958 Maksim Gorki "Jegor Bulõtšov ja teised" (Aleksandra)
1960 Molière "Amphitryon" (Alkmene)
1964 Bertolt Brecht/Kurt Weill "Kolmekrossiooper" (Polly)
1964 Ardi Liives "Trepp" (Teine reisija)
1967 Viktor Rozov "Vilistlased" (Agnia)
1969 Mihhail Šatrov "30. august" (Krupskaja)
1971 Anton Tšehhov "Ivanov" (Avdotja Nazarovna)
1971 George Bernard Shaw "Ei või iial teada" (Margaret Landfrey)
1973 István Örkény "Kassimäng" (Paula)
1979 August Kitzberg "Tuulte pöörises" (Anu)
1980 Leonid Andrejev "Inimese elu" (Teenija-vanaeit)
1983 Jaan Kruusvall "Pilvede värvid" (tädi Elfriede)
1984 Jaan Kross "Keisri hull" (Maali, Anna ema)
1986 Clare Boothe "Naised" (Mary ema, proua Morehead)

Kirjandus
 Lilian Kirepe "Eesti NSV rahvakunstnik Ellen Liiger" Tallinn, 1968
 "Ma tahan mängida", koostanud Karin Kask, 2018 (kogumik intervjuudest Ellen Liigerilt ja teistelt tema kohta)
 Inna Taarna "Draamateatri kuus tippnäitlejannat" Tallinn, 2010

Eesti näitlejad
Eesti NSV teenelised kunstnikud
Eesti NSV rahvakunstnikud
Metsakalmistule maetud
Sündinud 1918
Surnud 1987